V zmysle § 4 ods. 3 písm. a) zákona č. 544/2010 Z. z.Zákono dotáciách v pôsobnosti Ministerstva práce, sociálnych vecí a rodiny Slovenskej republiky s účinnosťou od 01. 05. 2023 vzhľadom na právne úpravy zákona o dotáciách **je možné dotáciu na podporu výchovy k stravovacím návykom dieťaťa (ďalej len „dotácia na stravu“) od 01. 05. 2023 poskytnúť deťom, ktoré navštevujú posledný ročník materskej školy (ďalej len „MŠ“) alebo žiakom základnej školy (ďalej len „ZŠ“), AK rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, písomne požiada o poskytnutie dotácie na stravu.**

**Dotácia na stravu sa od 01. 05. 2023 bude poskytovať v sume:**

1. **1,40 eur** za každý deň, v ktorom sa dieťa zúčastnilo výchovno-vzdelávacej činnosti **v poslednom ročníku MŠ** a odobralo obed,
2. **2,10 eur** za každý deň, v ktorom sa dieťa zúčastnilo vyučovania **v ZŠ na prvom stupni** a odobralo obed,
3. **2,30 eur** za každý deň, v ktorom sa dieťa zúčastnilo vyučovania **v ZŠ na druhom stupni** a odobralo obed.

V súvislosti s poskytovaním dotácie na stravu si vás dovoľujeme tiež informovať, že:

* za vyučovanie v ZŠ sa považuje aj **individuálne vzdelávanie** bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak **obed pre dieťa bude odobratý v školskej jedálni,**
* dotáciu na stravu je možné poskytnúť na dieťa aj v prípade, **ak sa dieťa nestravuje v zariadení školského stravovania z dôvodu, že zdravotný stav** dieťaťa podľa posúdenia ošetrujúceho lekára-špecialistu (napr. gastroenterológ, diabetológ, imunológ, alergiológ a pod.) **vyžaduje osobitné stravovanie** a zariadenie školského stravovania nevie zabezpečiť takéto jedlo. Podmienkou však je, že **o stravovanie v školskej jedálni požiadate** a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

Ak vaše dieťa navštevuje ZŠ alebo posledný ročník MŠ a máte záujem od 01.05.2023 o poskytovanie dotácie na stravu na vaše dieťa, **je nevyhnutné požiadať o dotáciu na stravu**, a to na tlačive, ktoré žiadame doručiť zariadeniu školského stravovania, ktoré vaše dieťa navštevuje.

V prípade, že sa vaše dieťa v školskej jedálni nestravuje, je zároveň potrebné požiadať, aby dieťa bolo zaradené do zoznamu stravníkov.

V prípade, ak nedoručíte túto návratku zariadeniu školského stravovania, na dieťa nebude možné poskytovať dotáciu na stravu, až kým v priebehu školského polroka o dotáciu na stravu nepožiadate. Žiadosť o poskytnutie dotácie na stravu je možné odvolať.